# Electra (estrella)

Electra (17 del Taure / 17 Tauri) és un estel que forma part del cúmul de les Plèiades a la constel·lació de Taure. La seva magnitud aparent és +3,72 i s'hi troba a uns 440 anys llum de distància. És el tercer estel més brillant de les Plèiades, després de Alcíone (25 Tauri) i Atles (27 Tauri). Electra és el nom d'una de les set filles mítiques d'Atles i Plèione.
Electra és un estel gegant blanc-blavosa de tipus espectral B6IIIe. Irradia 1225 vegades més energia que el Sol des de la seva calenta superfície a 14.000 K de temperatura. Amb un radi 6 vegades major que el radi solar, és una de les quatre gegants del cúmul i, com a tal, és un estel que ha començat a expandir-se després d'esgotar el seu hidrogen intern.
Electra gira sobre si mateixa amb una velocitat de rotació d'almenys 170 km/s —sent aquest un límit inferior—, completant un gir en menys de 1,75 dies. Igual que altres estels de les Plèiades, s'hi troba envoltada per un disc equatorial de matèria expulsada, la qual cosa la converteix en una estrella Be. La seva massa estimada és de 5 masses solars i la seva edat es xifra en uns 130 milions d'anys.
A partir del seu espectre —posteriorment confirmat per ocultació lunar— hom sap que Electra és un estel binari proper. El seu company, probablement un estel blanc de la seqüència principal, orbita a 0,8 ua del gegant blau amb un període de 100,46 dies.
L'ambre va ser anomenat en la Grècia antiga amb el nom de "electró" en referència a l'estel Electra, ja que la llum càlida que emet aquest estel recordava a l'ambre. Posteriorment l'ambre (en grec "electró"), que posseeix propietats de polaritat, va donar nom a la paraula electricitat.

## Referències

* ↑ «Distance of the Cepheid SU Cassiopeae». Astronomical Journal, 1968, pàg. 588–589. DOI: 10.1086/110665.
* 1 2 3 4 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 «Physical Properties and Evolutionary Stage of Be Stars» (en anglès). Astronomical Society of the Pacific conference series, 2000, pàg. 13-25.
* ↑ «Absolute Magnitudes of Be Stars Based on Hipparcos Parallaxes» (en anglès). Astrophysics and Space Science, 3, 16-11-2006, pàg. 113-128. DOI: 10.1007/S10509-006-9173-1.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* ↑ Sanjib Sharma «The radial velocity experiment (RAVE): fourth data release». Astronomical Journal, 5, 17-10-2013. DOI: 10.1088/0004-6256/146/5/134.
* ↑ Afirmat a: SIMBAD.
* ↑ Marica Valentini «The Radial Velocity Experiment (RAVE): fifth data release» (en anglès). Astronomical Journal, 2, 19-01-2017. DOI: 10.3847/1538-3881/153/2/75.
* ↑ Joss Bland-Hawthorn «The Sixth Data Release of the Radial Velocity Experiment (RAVE). II. Stellar Atmospheric Parameters, Chemical Abundances, and Distances». Astronomical Journal, 2, 2020. DOI: 10.3847/1538-3881/AB9AB8.
* 1 2 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.

## Enllaços externs

* «ELECTRA -- Be Star» (en anglès). SIMBAD (Centre de Dades astronòmiques d'Estrasburg). [Consulta: 24 desembre 2020].
* «Electra» (en anglès). Stars. Jim Kaler. [Consulta: 24 desembre 2020].